Veľmi komplexná otázka, pretože vždy je potrebné myslieť na to, čo vám dané inteligentné hodinky dokážu za danú cenu ponúknuť. Nehovoriac o konkrétnych nárokoch spotrebiteľa. My pri porovnávacích testoch vždy zohľadňujeme pomer ceny a kvality, preto v našom výbere nájdete aj relatívne lacné smart hodinky, ktoré dokážu splniť požiadavky menej náročného spotrebiteľa. Ak sa však pozrieme na najlacnejšie smart hodinky na trhu, cena sa bude pohybovať od 20 do 50 eur. Lacnejšie modely sú skôr detské či hračkárske. Od takýchto hodiniek však nečakajte príliš kvalitnú softvérovú podporu a rovnako tak ani presné hodnoty, údaje či kvalitnú senzorovú výbavu. Ide skôr o imidžovú záležitosť ako o praktický doplnok. Ak už chcete siahnuť po lacnejších modeloch, za sumu okolo 20 eur môžete mať smart hodinky Haylou LS02 – potešia dobrou výdržou batérie okolo 20 dní, podporujú OS Android i iOS a dokážu merať srdcový tep, kalórie, prejdenú vzdialenosť či kroky. Recenzie sú prekvapivo pozitívne. Za necelých 30 eur sú lacnou alternatívou smart hodinky iGET FIT F25 – majú 1,4-palcový IPS displej, senzor srdcového tepu, zmerajú aj okysličenie krvi a majú aj niekoľko športových režimov. Do tretice požiadavku lacných smart hodiniek spĺňa aj model Niceboy X-fit Watch 2 Lite – hodinky ponúknu upozornenie na notifikácie, výdrž okolo 7 dní, 7 športových režimov a stupeň krytia IP67.\r